Olifantsas (Pietų Kapas)
Olifantsas (afr. Olifantsrivier) – upė Pietų Afrikos Respublikoje, Vakarų Kapo provincijoje (Kapo regiono pietuose). Prasideda į šiaurę nuo Svartbergo kalnų, dviem ištakomis – Traka ir Kalkvaliu. Teka į pietus, pietvakarius kalnuotomis vietovėmis. Įteka į Tauritso (Guritso) upę, įtekančią į Indijos vandenyną. Olifantso vanduo naudojamas drėkinimui. Prie upės įsikūręs Outdshorno miestas.